QORTI TAL-APPELL IMĦALLFIN S.T.O. PRIM IMĦALLEF JOSEPH AZZOPARDI ONOR. IMĦALLEF GIANNINO CARUANA DEMAJO ONOR. Seduta ta' nhar il-Ġimgħa, 29 ta' Novembru 2019 Appell Ċivili Numru 694/2011/1 Dan huwa appell tal-atturi minn sentenza mogħtija mill-prim'awla tal- qorti ċivili fit-13 ta' Novembru, 2013 li biha sabet illi l-ittra uffiċjali ppreżentata mill-bank konvenut fl-14 ta' April 2010 ġiet notifikata lilhom validament skont il-liġi u li konsegwentement l-istess ittra uffiċjali tagħti d-dritt lill-bank konvenut li jesegwixxi t-titolu eżekuttiv naxxenti mill-kuntratt datat it-12 ta' Settembru 2008 iffirmat bejn l- atturi u l-bank konvenut. L-ewwel qorti għalhekk ċaħdet it-talba tal- Appell Ċivili Numru 694/2011/1 istess atturi sabiex il-proċeduri ta' subbasta numru 35/11 fl-ismijiet Lombard Bank Malta p.l.c. v. Venues Company Limited jiġu dikjarati irriti u nulli. Il-fatti relevanti li taw lok għall-proċeduri odjerni huma dawn: fl-14 ta' April 2010 il-bank konvenut Lombard Bank Malta p.l.c. ippreżenta ittra uffiċjali fil-prim'awla tal-qorti ċivili fil-konfront tas-soċjeta' attriċi Venues Company Limited bħala debitur prinċipali u l-atturi l-oħra Anthony u Nadine konjugi Abela bħala garanti solidali li permezz tagħha rrenda titolu eżekuttiv kuntratt ta' self datat it-12 ta' L-atturi jsostnu li l-ittra uffiċjali hawn fuq imsemmija ma ġietx notifikata validament lilhom skond il-liġi għaliex għalkemm tħalliet fl- indirizz ta' Villa Madama, triq birbal, L-Imdina i.e. fl-uffiċju reġistrat tas-soċjeta' attriċi Venues Company Limited, tħalliet ma' Michael Brignoli li kien "ħabib ta' xi impjegati" tal-istess soċjeta' attriċi u mhux ma' wieħed mill-impjegati tagħha. Huma għalhekk fetħu l-proċeduri odjerni sabiex jitolbu lill-qorti jogħġobha: »i) Prevja li tiddikjara illi l-ittra uffiċjali ippresentata mill-bank konvenut fl-14 ta' April 2010 ma ġietx notifikata lill-atturi validament skond il-liġi, tiddikjara konsegwentement illi l-istess ittra uffiċjali ma tagħtix id-dritt lill-bank konvenut li jesegwixxi t-titolu eżekuttiv naxxenti mill-kuntratt datat 12 ta' Settembru 2008 iffirmat bejn l-atturi u l-bank konvenut. »ii) Konsegwentement tiddikjara irriti u nulli l-proċeduri ta' subbasta numru 35/11 fl-ismijiet Lombard Bank Malta p.l.c. vs Venues Company Limited appuntata għat-28 ta' Lulju 2011. 1 Ara fol 6 tal-proċess. »Bl-ispejjeż u l-konvenuti inġunti in subizzjoni.« Il-bank konvenut Lombard Bank Malta p.l.c. wieġeb kif ġej għar- rikors promotur tal-atturi: »1) Illi hemm qbil li l-Bank esponenti kien iffirma kuntratt ta' self fl-atti tan-Nutar Angele Attard Zammit li jġib id-data tat-12 ta' Settembru 2008, pero' kuntrarjament għal dak li qed isostnu r-rikorrenti fl-ewwel u fit- tieni paragrafi tar-rikors odjern, id-debitur prinċipali kienet is-soċjeta' Venues Company Limited u l-garanti solidali kienu l-konjugi Anthony u Nadine Tenimu, kif wara kollox jirriżulta ictu oculi mill-ewwel faċċata tal- kuntratt li kopja tiegħu jifforma parti mid-dokument "A" eżebit mir- rikorrenti stess mar-rikors odjern; »2) Illi dak li qed jingħad mir-rikorrenti fit-tielet, fir-raba u ħames paragrafi tar-rikors odjern mhuwiex kontestat; »3) Illi huwa minnu li r-rikorrenti Anthony u Nadine konjugi Abela ma kienux għadhom ġew notifikati bl-ittra uffiċjali li ġġib id-data tal-14 ta' April, 2010 meta ġew intavolati l-proċeduri għal bejgħ b'subbasta tal- immobbli bin-numru 35/11 li hemm referenza għalihom f'paragrafu erbgħa (4) tar-rikors odjern, pero' huwa proprju minħabba dan il-fatt li l-istess proċeduri tas-subbasta ġew intavolati korrettement kontra s- soċjeta' Venues Company Limited biss u mhux kontra l-garanti solidali Anthony u Nadine konjugi Abela wkoll. Ġialadarba il-proprjeta' "Villa Madama" Birbal Street, Ir-Rabat (Malta) lis-soċjeta' Venues Company Limited u tenut kont tal-fatt li din is-soċjeta' hija d-debitriċi prinċipali fir-rigward tal-Bank esponenti, in-notifika o meno tal-konjugi Abela li huma l-garanti solidali mhiex neċessarja għal fini tal- kostituzzjoni tas-soċjeta' Venues Company Limited, u dan kif ser jiġi ppruvat waqt it-trattazzjoni tal- kawża; fil-konfront ta' »4) Illi inoltre għandu jingħad li l-Bank esponenti mexa bil-prudenza meta għażel li jipproċedi għal bejgħ b'subbasta ta' proprjeta' waħda biss ipotekata favurih u cioe' il-fond Villa Madama, Triq Birbal, Ir-Rabat (Malta) li tappartjeni lid-debitur prinċipali s-soċjeta' Venues Company Limited, liema soċjeta' ġiet debitament notifikata bl-ittra uffiċjali fis-26 ta' Mejju 2010, minflok stenniet li jiġu notifikati l-garanti solidali Anthony u Nadine konjugi Abela wkoll, biex b'hekk kien ikun f'posizzjoni li jipproċedi għal bejgħ b'subbasta tal-proprjeta' ta' dawn id-debituri garanti solidali ukoll, cioe l-"Villa" mibnija fuq Plot 386, fi Triq il-Palm, Santa Maria Estate, Il-Marsa – dan bi skop li jevita spejjeż legali bla bżonn; »5) Illi skond kif jiġi ppruvat waqt it-trattazzjoni tal-kawża, r-rikorrenti Anthony u Nadine konjugi Tenimu fil-fatt ġew notifikati bl-ittra uffiċjali surreferita bil-proċedura ta' affissjoni u pubblikazzjoni, biex b'hekk illum il-Bank esponenti għandu titolu eżekuttiv kontra tagħhom ukoll; »6) Illi wkoll kif ser jiġi ppruvat waqt it-trattazzjoni tal-kawża, hija assolutament infondata l-allegazzjoni tas-soċjeta' rikorrenti Venues Company Limited li ma ġietx validament notifikata, u dan fid-dawl tal- Appell Ċivili Numru 694/2011/1 fatt li fil-proċeduri li ġew intavolati quddiem din il-Qorti diversament presjeduta fl-ismijiet Anthony Tenimu et vs Ronald Sghendo et (Ċitazzjoni numru 381/10/RCP) deċiża fl-24 ta' Frar, 2011 (fejn il-Bank esponenti ġie kjamat in kawża) la s-soċjeta' rikorrenti, u lanqas l- garanti Anthony u Nadine konjugi Tenimu ma ssollevaw din il-kwistjoni tal-validita' tat-titolu eżekuttiv, u lanqas ma ħadu l-passi fl-istess żmien biex jintavolaw il-kawża li għoġobhom jintavolaw issa, bħalma f'dak l- istadju kienu ħadu kontra l-intimat l-ieħor Ronald Sghendo; »7) Illi l-liġi in virtu tal-artikolu 187(4)(a) tal-Kap 12 tal-Liġijiet ta' Malta tipprovdi b'mod lampanti illi n-notifika tal-att ġudizzjarju lil soċjeta' b'personalita' distinta ssir billi titħalla kopja tal-att fl-uffiċju reġistrat u għaldaqstant peress illi jirriżulta mill-kopja tal-ittra uffiċjali hawn fuq referita li dan ir-rikwisit ġie sodisfatt, l-allegazzjonijiet tar-rikorrenti fil- paragrafi sebgħa (7) u tmienja (8) tar-rikors odjern huma infondati kemm fil-fatt kif ukoll fid-dritt; »Għaldaqstant il-Bank esponenti jitlob bir-rispett lil din l-Onorabbli Qorti togħġobha tiċħad it-talbiet tar-rikorrenti bħala infondati fil-fatt u fid-dritt filwaqt li tilqa' l-eċċezzjonijiet tiegħu, bl-ispejjeż kollha kontra r- rikorrenti, li huma nġunti għas-subizzjoni. »Salvi eċċezzjonijiet oħra jekk ikun hemm bżonn.« Il-konvenut Ronald Sghendo imbagħad wieġeb kif ġej għar-rikors promotur tal-atturi: tagħhom qegħda Fl-ewwel lok it-talbiet tal-atturi għandhom jiġu miċħuda bl-ispejjeż kontra tagħhom stante illi l-esponenti kien ġie ammess fil-proċeduri ta' subbasta in-nullita' bħala kredituri eżekutanti u dan in forza ta' sentenza li l-esponenti ottjena fil-konfront ta' Anthony u Nadine konjugi Abela u Venues Company Limited li ġġib in-numru 414/2010 GCD deċiża fl-1 ta' April 2011, liema sentenza għaddiet inġudikat, u għalhekk, indipendentement mill-posizzjoni tal- bank konvenut Lombard Bank Malta plc, l-esponenti kellu kull dritt li jipprosegwi bil-bejgħ in subbasta u għaldaqstant in-nuqqas ta' titolu eżekuttiv allegata fil-konfront tal-bank konvenut m'għandiex tolqot u taffettwa tal-konvenuti solidament bejniethom li seta' f'kull każ jipproċedi u / jew jkompli l-proċeduri tal- bejgħ. lill-esponenti bħala kreditur Fit-tieni lok u mingħajr preġudizzju għas-suespost, jirriżulta illi fil- ġurnata li fih sar il-bejgħ bl-irkand tal-immobbli propjeta' tas-soċjeta' Venues Limited, l-istess soċjeta' kienet debitament notifikata bl-atti kollha relattivi fl-uffiċju reġistrat tagħha, u għalhekk kif ġia deċiż permezz l-Onorabbli Qorti diversement preseduta, in-notifika ta' l-ittra uffiċjali maħruġa mill-bank konvenut kienet valida u l-bejgħ bl-irkant b'ordni ta' l-istess Qorti prosegwa regolarment b'mod li ma jirrendix nulli l-proċeduri tal-bejgħ kif qegħdin jippretendu l-atturi; tal-bejgħ minn din ta' digriet Fit-tielet lok, u mingħajr preġudizzju għas-suespost, it-talbiet huma fondati fuq nuqqasijiet allegatament imputabbli lill-bank konvenut, u għalhekk fi kwalunkwe każ l-esponenti m'għandux ibati l-ispejjeż ta' din il-proċedura jew parti minnhom. Salv eċċezzjonijiet ulterjuri.» L-ewwel qorti laqgħet l-eċċezzjonijiet tal-intimati u ċaħdet it-talbiet tar-rikorrenti, bl-ispejjeż kontra l-istess rikorrenti u dan wara li għamlet is-segwenti konsiderazzjonijiet: »Ikkunsidrat illi permezz ta' din il-kawża, ir-rikorrenti qed ifittxu dikjarazzjoni mill-Qorti li l-Bank intimat m'għandux dritt jesegwixxi titolu eżekuttiv fil-konfront tagħhom għaliex l-ittra uffiċjali li skattat il- proċeduri ta' eżekuzzjoni ma ġietx notifikata lilhom skont il-liġi. »Il-Bank intimat isostni li l-ittra uffiċjali de quo ġiet debitament notifikata lis-soċjeta' Venues u l-proċeduri ta' bejgħ b'subbasta ġew intavolati kontra din l-istess soċjeta'. »L-intimat l-ieħor, min-naħa l-oħra jsostni li l-pożizzjoni tal-Bank m'għandhiex ikollha ebda effett fil-konfront tiegħu stante li huwa ġie ammess fil-proċeduri ta' subbasta wara sentenza mogħtija favur tiegħu li għaddiet in ġudikat. »Jirriżulta mill-atti tal-kawża illi fl-14 ta' April 2010, Lombard Bank Malta p.l.c. kienet ippreżentat ittra uffiċjali fil-Prim'Awla tal-Qorit Ċivili fil-konfront ta' Venues Company Limited bħala debitur prinċipali u Anthony u Nadine konjugi Abela bħala garanti solidali li permezz tagħha irrendiet titolu eżekuttiv kuntratt ta' self datat 12 ta' Settembru 2008. Kopja ta' din l-ittra uffiċjali u dokumenti annessi jinsabu esebiti in atti flimkien mal-atti tas-subbasta de quo. B'din l-ittra uffiċjali jidher li ġiet notifikata s-soċjeta' Venues, mentri l-konjugi Abela baqgħu ma ġewx notifikati (ara riferti a fol. 7 tal-proċess odjern). Wara dan il- proċess, il-Bank ipproċeda bil-bejgħ bis-subbasta ta' proprjeta' tas- soċjeta' Venues. »L-Art. 187(4) jipprovdi testwalment illi: »"(4) Fil-każ ta' korp li jkollu personalita' ġuridika distinta, in-notifika lil dak il-korp għandha ssir billi titħalla kopja tal-iskrittura: »(a) Fl-uffiċċju reġistrat, fl-uffiċċju prinċipali, tiegħu jew fil-post tan- negozju jew fl-indirizz postali f'idejn xi ħadd mill-persuni msemmija fis- subartikolu (2) tal-artikolu 181A jew f'idejn impjegat ta' dak il-korp; jew »(b) F'idejn xi ħadd mill-persuni msemmija fl-artikolu 181A (2) bil-mod provdut fis-subartikolu (1)." »Jirriżulta mir-riferta tal-marixxal illi s-soċjeta' Venues Company Limited ġiet notifikata bl-ittra uffiċjali fl-indirizz Villa Madama, Birbal Street, Ir-Rabat (Malta), f'idejn ċertu Michael Brignoli li għandu karta tal-Identita' Nru. 381164(M). L-imsemmi Michael Brignoli ma jirriżultax li qatt kien reġistrat mal-ETC bħala impjegat tas-soċjeta'. »Raymond Livori Bonici Monpalao marixxal li effettwa n-notifika tal-ittra uffiċjali xehed viva vice quddiem din il-Qorti u qal hekk: Appell Ċivili Numru 694/2011/1 »"Meta jkolli notifika ta' soċjeta' jiena mmur fl-indirizz mogħti lili f'dan il- każ kien Villa Madama, Triq Birbal, Il-Birgu u ssir in-notifika lil xi persuna hemmhekk li normalment tkun persuna li taħdem hemmhekk. L-ewwel li ma nagħmel nara li l-persuna li jkun hemm taċċettax l-att u nara wkoll ikunx qed jikkomunika mas-sid. Jekk jgħidli iva ngħaddilu l- att u nikteb ismu u l-id card. Jien niftakar li f'dan il-każ hekk għamilt. Ma tanix informazzjoni ħlief ismu u l-id card, Michael Brignoli meta nnotifikajtu bl-ittra. Li kieku ma aċċettahiex ma kontx se nħalliha f'idejn persuna li mhux qed taċċetta notifika. Naf illi l-ittra kont tajtha lil persuna f'kamra qisha bar fin-naħa tax-xellug. Kont sibtu wara l-bar. Niftakarha għaliex ma kienx ikolli ħafna." »Anthony Tenimu, ir-rikorrenti, jgħid hekk fl-affidavit tiegħu: »"Jiena direttur tas-soċjeta' Venues Limited. Din il-kumpanija topera l- fond Villa Madama, 160, Triq Birbal, Ir-Rabat (Malta). »Mir-riċerki li għamilt mal-avukat tiegħi irriżultali li l-ittra uffiċjali li a bażi tagħha nbdiet is-subbasta li qed nikkontesta f'din il-kawża hija ittra uffiċjali li ġiet ippreżentata fl-14 ta' April 2010. Din l-ittra hija parti mill- atti tagħhom mar-rikors ġuramentat. Mir-riferti f'din l-ittra uffiċjali jirriżulta illi din l-ittra fis-26 ta' Mejju 2010 tħalliet fl-indirizz ta' Villa Madama ma' ċertu Michael Brignoli (ID IL-BIRGU). Nispjega illi dan Michael Brignoli mhuwiex impjegat tiegħi jew ta' Villa Madama. Dan kien ħabib ta' xi impjegati tiegħi li kelli dak iż-żmien u ġieli ġie jqatta' ftit ħin hemmhekk. ippreżentajt kopja »Ninsab sorpriż kif din l-ittra uffiċjali tħalliet f'idejh. Jien ċert illi dan qatt ma tani l-ebda att tal-Qorti." »Kif diġa' ntqal, Michael Brignoli qatt ma kien reġistrat bħala impjegat ta' Venues Limited. Madanakollu, din il-Qorti mhijiex qiegħda temmen il- verżjoni li qed jagħti r-rikorrenti li kien biss ħabib li nzerta kien hemm. Il-marixxal spjega dettaljatament fejn sabu u xi proċedura addotta biex ħalla l-ittra f'idejh. Ukoll, Anthony Tenimu ma jistax jitwemmen meta jgħid li Brignoli kien biss ħabib ta' xi impjegati. Jirriżulta mid-dokumenti prodotti mix-xhud in rappreżentanza tal-ETC illi Venues ma kellha ebda impjegat reġistrat magħha f'dak il-perjodu għajr ir-rikorrent stess. L-uniku impjegat barrani li qatt kellha reġistrat magħha kien persuna waħda għal sena biss minn Jannar 2006 sa Frar 2007. »Inoltre, din il-Qorti diversament presjeduta diġa' kellha okkażżjoni tqis din in-notifika f'talba għas-sospensjoni tal-proċeduri tas-subbasta, liema talba ġiet miċħuda. Il-Qorti tinnota li f'dawk il-proċeduri, l-istess Michael Brignoli ġie deskritt bħala "ħabib tat-tfal tiegħu", verżjoni oħra tal- pożizzjoni ta' dan Michael Brignoli. »Fl-istess proċeduri, il-Qorti nnotat ukoll: »"Il-Qorti pero' tirravisa illi din l-istess ittra uffiċjali intużat fil-proċeduri tas-Subbasta 88/2009 u għalkemm dawn il-proċeduri ġew dikjarati nulli, pero', ir-raġuni ma kinitx in-nuqqas ta' notifika u l-istess soċjeta' rikorrenti qatt ma qajmet xi lment dwarha u pparteċipat f'dawk l-atti bi proċeduri biex iwaqqfu l-kompletazzjoni tas-subbasta." »Din il-Qorti tqis illi kieku Brignoli kien tassew sempliċement ħabib ta' xi impjegati, kien jiġi prodott bħala xhud biex jikkonferma dan. Infatti qatt ma tressaq jixhed. »Fiċ-ċirkostanzi, din il-Qorti tqis li m'għandhiex tiskarta r-riferta tal- marixxal bħala mhux korretta. Ir-riferta ta' marixxal fi proċeduri ġudizzjarji hija s-sisien ta' kollox. Hija tikkristallizza fatt u titwarrab biss f'każ ta' provi inkonfutabbli, li f'dan il-każ ma nġabux lill-Qorti.» L-atturi appellaw b'rikors tat-3 ta' Diċembru 2013 li għalih wieġeb il- bank konvenut Lombard Bank Malta p.l.c. fl-20 ta' Diċembru 2013. Permezz ta' l-uniku aggravju tagħhom l-atturi appellanti jsostnu illi l- ewwel qorti waslet għal konklużjoni żbaljata meta ddikjarat li l-ittra uffiċjali in kwistjoni ġiet notifikata korrettement lis-soċjeta' appellanti. Skond huma l-provi prodotti juru biċ-ċar li Michael Brignoli ma kienx tal-istess soċjeta' appellanti fiż-żmien in kwistjoni u għalhekk ma jistax jingħad li l-ittra uffiċjali ġiet validament notifikata lilha. Jgħidu li konsegwentement l-atti konsegwenzjali għal tali ittra huma wkoll nulli. Ifissru dan l-uniku aggravju tagħhom b'dan il-mod: »Illi l-ewwel Qorti ċċitat mix-xhieda mogħtija mill-marixxall inkarigat eżegwit bin-notifika ta' l-ittra uffiċjali in kwistjoni. Fil-fatt iċċitat is- segwenti bran mit-traskrizzjoni tax-xhieda tiegħu. B'referenza għall- persuna lil min innotifika ai fini ta' notifika tas-soċjeta' Venues Company Limited il-marixxall qal hekk: »"Ma tanix informazzjoni ħlief ismu u l-id card, Michael Brignoli meta nnotifikajtu bl-ittra. Li kieku ma aċċettahiex ma kontx se nħalliha f'idejn persuna li mhux qed taċċetta notifika. Naf illi l- ittra kont tajtha lil persuna f'kamra qisha bar fin-naħa tax- xellug. Kont sibtu wara l-bar. Niftakarha għaliex ma kienx ikolli ħafna." »Illi a bażi ta' din l-informazzjoni u in vista tal-fatt li rriżulta, anke mix- xhieda mogħtija mir-rappresentant ta' l-ETC, li Michael Brignoli ma kienx impjegat ta' Venues Company Limited, żgur li ma jistax jitqies illi ġiet lis-soċjeta' Venues Company Limited. validament notifikata Konsegwentement kellu jirriżulta illi l-atti konsegwenzjali għal tali ittra huma wkoll nulli.« Appell Ċivili Numru 694/2011/1 Din il-qorti hija tal-fehma illi dan l-appell tal-atturi appellanti huwa kompletament frivolu u vessatorju. Minn analiżi tal-provi kollha prodotti jirriżulta biċ-ċar illi n-notifika tal-ittra uffiċjali tal-14 ta' April u skond il-liġi. Għalkemm Michael Brignoli – dak li rċieva l-ittra uffiċjali in kwistjoni għan-nom tas-soċjeta' appellanti – qatt ma kien reġistrat mal-ETC bħala impjegat tagħha, din il-qorti hija konvinta li kien, fil- fatt, jaħdem mal-istess soċjeta' u dan prinċipalment minħabba s- segwenti raġunijiet: Kif qalet l-ewwel qorti l-marixxal li kien innotifika lill-istess sabu u xi proċedura addotta biex ħalla l-ittra f'idejh" u kkonferma bil-ġurament mhux biss li dan kien jinsab ġewwa l- uffiċċju reġistrat tas-soċjeta' appellanti iżda kkonferma wkoll li hu kien "wara l-bar;" 2 Kien l-istess Michael Brignoli li ddeċieda li jaċċetta li jirċievi l-att ġudizzjarju in kwistjoni għan-nom tas-soċjeta' appellanti wara li kkonferma li kien qiegħed f'kuntatt mas-soċjeta' appellanti. Minbarra dan, din il-qorti tinnota diversi inkonsistenzi fil-verżjoni mogħtija mill-appellanti dwar min, fil-fatt, kien Michael Brignoli. tiegħu jiddikjara bil- ġurament li Michael Brignoli m'huwiex impjegat tiegħu jew ta' Villa 2 Fol 80 tal-proċess. Madama iżda kien ħabib ta' xi impjegati tiegħu li kellu dak iż-żmien u ġieli kien iqatta' ftit ħin hemmhekk. 3 Madanakollu, kif tajjeb osservat l-ewwel qorti, fil-proċeduri l-oħra li ġew intavolati mill-atturi appellanti għas-sospensjoni tal-proċeduri Michael Brignoli ġie deskritt bħala "ħabib tat-tfal tiegħu" u mhux "ħabib ta' xi impjegati tiegħu" kif iddikjara fil-proċeduri odjerni. Il-fatt fih innifsu li Michael Brignoli ma kienx reġistrat mal-ETC bħala impjegat tas-soċjeta' appellanti wkoll ma jfissirx neċessarjament li ma kienx jaħdem mal-istess soċjeta'. Kien, fil-fatt, l-istess attur appellant li ddikjara bil-ġurament li Michael Brignoli kien ħabib ta' xi impjegati tas-soċjeta' appellanti iżda mid-dokumenti prodotti mix- xhud in rappreżentanza tal-ETC irriżulta li s-soċjeta' appellanti ma kellha ebda impjegat reġistrat magħha f'dak il-perjodu ħlief l-attur Din il-qorti taqbel ukoll mal-osservazzjoni tal-ewwel qorti meta qalet illi "kieku Vella kien tassew sempliċement ħabib ta' xi impjegati, kien jiġi prodott bħala xhud biex jikkonferma dan." 4 Min jallega jrid jipprova, u fiċ-ċirkostanzi tal-każ odjern l-allegat fatt li Michael Brignoli ma kienx impjegat tas-soċjeta' appellanti ma ġiex sodisfaċentement Bil-kuntrarju, l-provi prodotti juru biċ-ċar illi dan kien jaħdem mas-soċjeta' appellanti. 3 Ara fol 38 tal-proċess. 4 Ara fol 106 tal-proċess. Appell Ċivili Numru 694/2011/1 Għaldaqstant, u għar-raġunijiet hawn fuq mogħtija, din il-qorti tiddeċiedi billi tiċħad l-appell tal-atturi appellanti u tikkonferma s- sentenza appellata tal-ewwel qorti tat-13 ta' Novembru, 2013 in toto. Billi din il-qorti tħoss li dan l-appell huwa wieħed frivolu u vessatorju tordna li l-ispejjeż li għandhom x'jaqsmu ma' dan l-appell jitħallsu mill-atturi appellanti għal darbtejn a tenur tal-artikolu 223(4) tal-kap. 12 tal-liġijiet ta' Malta. L-ispejjeż tal-ewwel istanza jibqgħu kif ordnat Joseph Mansour President Deputat Reġistratur gr Imħallef Noel Falzon Farrugia Imħallef